CELEX: 32022R0320
Language: lt
Date: 2022-02-25 00:00:00
Title: Komisijos įgyvendinimo reglamentas (ES) 2022/320 2022 m. vasario 25 d. dėl leidimo naudoti spaustą mandarinų eterinį aliejų kaip naminių paukščių, kiaulių, atrajotojų, arklių, triušių ir lašišinių žuvų pašarų priedą (Tekstas svarbus EEE)

2022 2 28   
               
               
                  LT
               
               
                  Europos Sąjungos oficialusis leidinys
               
               
                  L 55/41
               
            
         KOMISIJOS ĮGYVENDINIMO REGLAMENTAS (ES) 2022/320
         2022 m. vasario 25 d.
         dėl leidimo naudoti spaustą mandarinų eterinį aliejų kaip naminių paukščių, kiaulių, atrajotojų, arklių, triušių ir lašišinių žuvų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);
                  
               
                     (2)
                  
                  
                     neterminuotas leidimas naudoti mandarinų eterinį aliejų kaip visų rūšių gyvūnų pašarų priedą buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas buvo įtrauktas į pašarų priedų registrą kaip esamas produktas;
                  
               
                     (3)
                  
                  
                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti spaustą mandarinų eterinį aliejų kaip visų rūšių gyvūnų pašarų priedą;
                  
               
                     (4)
                  
                  
                     pareiškėjas paprašė leisti spaustą mandarinų eterinį aliejų naudoti ir geriamajame vandenyje. Tačiau Reglamentu (EB) Nr. 1831/2003 geriamajame vandenyje neleidžiama naudoti kvapiųjų junginių. Todėl spausto mandarinų eterinio aliejaus neturėtų būti leista naudoti geriamajame vandenyje;
                  
               
                     (5)
                  
                  
                     pareiškėjas paprašė tą priedą priskirti prie priedų kategorijos „jusliniai priedai“ ir funkcinės grupės „kvapieji junginiai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (6)
                  
                  
                     Europos maisto saugos tarnyba (toliau – Tarnyba) 2021 m. gegužės 5 d. priimtoje nuomonėje (3) padarė išvadą, kad siūlomomis naudojimo sąlygomis spaustas mandarinų eterinis aliejus neturi nepageidaujamo poveikio gyvūnų sveikatai, vartotojų sveikatai ar aplinkai. Tačiau ji negalėjo padaryti išvadų dėl gyvūnų augintinių ir dekoratyvinių žuvų, kurie paprastai nepatiria citrusinių vaisių šalutinių produktų poveikio. Tarnyba taip pat padarė išvadą, kad spaustas mandarinų eterinis aliejus turėtų būti laikomas odą jautrinančia medžiaga ir odą, akis bei kvėpavimo takus dirginančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai;
                  
               
                     (7)
                  
                  
                     Tarnyba taip pat padarė išvadą, kad spaustas mandarinų eterinis aliejus naudojamas maisto produktuose kaip kvapioji medžiaga, o jo funkcija pašaruose iš esmės būtų tokia pati kaip maisto produktuose, todėl papildomų veiksmingumo įrodymų nebereikia. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (8)
                  
                  
                     spausto mandarinų eterinio aliejaus vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;
                  
               
                     (9)
                  
                  
                     tai, kad spausto mandarinų eterinio aliejaus neleidžiama naudoti kaip kvapiojo junginio geriamajame vandenyje, netrukdo jo naudoti kombinuotuosiuose pašaruose, kuriais šeriama su vandeniu;
                  
               
                     (10)
                  
                  
                     kadangi saugos sumetimais nebūtina neatidėliotinai taikyti nagrinėjamosios medžiagos leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
                  
               
                     (11)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Pereinamojo laikotarpio priemonės
            
               1.   Priede nurodytą medžiagą ir premiksus, kurių sudėtyje yra šios medžiagos, kurie buvo pagaminti ir paženklinti iki 2022 m. rugsėjo 20 d. laikantis taisyklių, taikytų iki 2022 m. kovo 20 d., galima toliau tiekti rinkai ir naudoti, kol pasibaigs turimos atsargos.
            
            
               2.   Maistiniams gyvūnams skirtą kombinuotąjį pašarą ir pašarines žaliavas, kurių sudėtyje yra priede nurodytos medžiagos, kurie buvo pagaminti ir paženklinti iki 2023 m. kovo 20 d. laikantis taisyklių, taikytų iki 2022 m. kovo 20 d., galima toliau tiekti rinkai ir naudoti, kol pasibaigs turimos atsargos.
            
         
         
            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 25 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  1970 m. lapkričio 23 d. Tarybos direktyva 70/524/EEB dėl pašarų priedų
         (OL L 270, 1970 12 14, p. 1).
         
            (3)  EFSA Journal 2021;19(6):6625.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Veikliosios medžiagos kiekis mg/kg visaverčio pašaro, kurio drėgnis yra 12 %
                     
                  
                        
                           Kategorija: jusliniai priedai. Funkcinė grupė: kvapieji junginiai
                        
                     
                  
                        2b142-eo
                     
                     
                        –
                     
                     
                        Spaustas mandarinų eterinis aliejus
                     
                     
                        
                           Priedo sudėtis
                        
                        Iš Citrus reticulata Blanco vaisių žievelių išgautas mandarinų eterinis aliejus
                        Skysto pavidalo
                        
                           Veikliosios medžiagos apibūdinimas
                        
                        Spaustas mandarinų eterinis aliejus, išgautas taikant Europos Tarybos apibrėžtą Citrus reticulata Blanco vaisių žievelių šaltojo spaudimo metodą (1).
                        d-limonenas: 65–80 %
                        γ-terpinenas: 13–22 %
                        α-pinenas (pin-2(3)-enas):
                        1–3,5 %
                        Mircenas: 1–2 %
                        β-pinenas (pin-2(10)-enas):
                        1–2 %
                        Metil-N-metilantranilatas 0,15–0,7 %
                        Perilaldehidas: ≤ 0,063 %
                        CAS numeris: 8008–31–9
                        FEMA numeris: 2657
                        CoE numeris: 142
                        
                           Analizės metodas
                            (2)
                        
                        Fitocheminio žymens d-limoneno kiekybinis nustatymas pašarų priede arba kvapiųjų junginių mišinyje:
                        
                                    —
                                 
                                 
                                    dujų chromatografija kartu su liepsnos jonizacijos detektoriumi (GC-FID) (pagal ISO 3528)
                                 
                              
                     
                        Naminiai paukščiai
                        Triušiai
                        Lašišinės žuvys
                     
                     
                        –
                     
                     
                        –
                     
                     
                        15
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Spaustą mandarinų eterinį aliejų leidžiama maišyti su kitais botaniniais priedais, jeigu perilalhedido kiekiai pašarinėse žaliavose ir kombinuotuosiuose pašaruose yra mažesni už jo kiekį, susidarantį naudojant vieną priedą, kurio kiekis atitinka tam tikrai rūšiai ar gyvūnų kategorijai nustatytą didžiausią arba rekomenduojamą kiekį.
                                 
                              
                                    4.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jeigu taikant šias procedūras ir priemones šios rizikos negalima išvengti arba sumažinti iki minimumo, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.
                                 
                              
                     
                        2032 m. kovo 20 d.
                     
                  
                        Kiaulės
                     
                     
                        –
                     
                     
                        –
                     
                     
                        33
                     
                  
                        Atrajotojai
                     
                     
                        –
                     
                     
                        –
                     
                     
                        30
                     
                  
                        Arkliai
                     
                     
                        –
                     
                     
                        –
                     
                     
                        40
                     
                  
               (1)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.